CELEX: 22009D0017
Language: sl
Date: 2008-02-05 00:00:00
Title: Sklep Skupnega odbora EGP št. 17/2009 z dne 5. februarja 2009 o spremembi Priloge XX (Okolje) k Sporazumu EGP

19.3.2009   
            
            
               SL
            
            
               Uradni list Evropske unije
            
            
               L 73/55
            
         
      SKLEP SKUPNEGA ODBORA EGP
   št. 17/2009
   z dne 5. februarja 2009
   o spremembi Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XX k Sporazumu je bila spremenjena s Sklepom Skupnega odbora EGP št. 122/2008 z dne 7. novembra 2008 (1).
            
         
               (2)
            
            
               Direktivo 2004/35/ES Evropskega parlamenta in Sveta z dne 21. aprila 2004 o okoljski odgovornosti v zvezi s preprečevanjem in sanacijo okoljske škode (2) je treba vključiti v Sporazum.
            
         
               (3)
            
            
               Direktiva 2004/35/ES se bere v skladu s področjem uporabe Sporazuma, ob tem pa se zlasti upošteva dejstvo, da ohranjanje narave ni vključeno v področje uporabe Sporazuma –
            
         SKLENIL:
   Člen 1
   Za točko 1h (Uredba (ES) št. 166/2006 Evropskega parlamenta in Sveta) Priloge XX k Sporazumu se vstavi naslednja točka:
   
               „1i.
            
            
               
                  32004 L 0035: Direktiva 2004/35/ES Evropskega parlamenta in Sveta z dne 21. aprila 2004 o okoljski odgovornosti v zvezi s preprečevanjem in sanacijo okoljske škode (UL L 143, 30.4.2004, str. 56).
               Za namene Sporazuma se določbe Direktive berejo z naslednjimi prilagoditvami:
               
                           (a)
                        
                        
                           Brez poseganja Skupnega odbora EGP v prihodnji razvoj je treba opozoriti, da naslednja akta Skupnosti nista vključena v Sporazum EGP:
                           
                                       (i)
                                    
                                    
                                       Direktiva Sveta 79/409/EGS z dne 2. aprila 1979 o ohranjanju prosto živečih ptic (Direktiva o pticah);
                                    
                                 
                                       (ii)
                                    
                                    
                                       Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (Direktiva o habitatih).
                                    
                                 Zato se katera koli sklicevanja na ta akta ne uporabljajo v državah Efte.
                        
                     
                           (b)
                        
                        
                           Člen 2(3) se ne uporablja v državah Efte.
                        
                     
                           (c)
                        
                        
                           Za države Efte ‚zaščitene vrste in naravni habitati‘ pomenijo:
                           kadar država Efte tako določi, kateri koli habitat ali vrsto ali tipe habitatov ali vrst, ki jih država Efte določi za enakovredne namene, kakor so tisti iz direktiv, navedenih v členu 2(3).“
                        
                     
         Člen 2
   Besedilo Direktive 2004/35/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 6. februarja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 5. februarja 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 339, 18.12.2008, str. 114.
   
      (2)  UL L 143, 30.4.2004, str. 56.
   
      (3)  Navedene so ustavne zahteve.